KOMISIJOS REGLAMENTAS (EB) Nr. 1064/2006
2006 m. liepos 12 d.
nustatantis, kokia dalimi galima patenkinti paraiškas, pateiktas kai kurių Alpių ir kalnų veislių bulių, karvių ir telyčių importo teisėms gauti pagal Reglamento (EB) Nr. 1081/1999 nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendros galvijienos rinkos organizavimo (1),
atsižvelgdama į 1999 m. gegužės 26 d. Komisijos reglamentą (EB) Nr. 1081/1999, atidarantį kai kurių Alpių ir kalnų veislių bulių, karvių bei telyčių, išskyrus skerstinus gyvulius, importo tarifines kvotas, numatantį tokių kvotų administravimą ir panaikinantį Reglamentą (EB) Nr. 1012/98, ir iš dalies keičiantį Reglamentą (EB) Nr. 1143/98 (2) ir ypač į jo 5 straipsnį,
kadangi:
(1)
Reglamento (EB) Nr. 1081/1999 2 straipsnio 2 dalyje numatyta, kad iš dviejų tarifinių kvotų dalies, skirtinos vadinamiesiems tradiciniams importuotojams, jiems būtų paskirti kiekiai, proporcingi tiems, kuriuos jie importavo laikotarpiu nuo 2003 m. liepos 1 d. iki 2006 m. birželio 30 d.
(2)
Operatoriams, nurodytiems minėto reglamento 2 straipsnio 3 dalyje, galimi dviejų tarifinių kvotų kiekiai paskirstomi proporcingai jų prašomiems kiekiams. Kadangi kiekiai, kurių prašoma pagal Reglamento (EB) Nr. 1081/1999, 2 straipsnio, 1 dalies b punktą, serijos numerį 09.0003, yra didesni už galimus kiekius, reikia nustatyti vieningą mažinimo koeficientą,
PRIĖMĖ ŠĮ REGLAMENTĄ:
1 straipsnis
1. Kiekviena paraiška importo teisėms gauti, pateikta 09.0001 laikantis Reglamento (EB) Nr. 1081/1999 nuostatų, serijos numeriui patenkinama ne daugiau negu tokiais kiekiais:
a)
100 % importuotų kiekių pagal Reglamento (EB) Nr. 1081/1999 2 straipsnio 1 dalies a punktą;
b)
12,352941 % prašomų kiekių pagal Reglamento (EB) Nr. 1081/1999 2 straipsnio 1 dalies b punktą.
2. Kiekviena paraiška importo teisėms gauti, pateikta 09.0003 laikantis Reglamento (EB) Nr. 1081/1999 nuostatų, serijos numeriui patenkinama ne daugiau negu tokiais kiekiais:
a)
100 % importuotų kiekių pagal Reglamento (EB) Nr. 1081/1999 2 straipsnio 1 dalies a punktą;
b)
4,906976 % prašomų kiekių pagal Reglamento (EB) Nr. 1081/1999 2 straipsnio 1 dalies b punktą.
2 straipsnis
Šis reglamentas įsigalioja 2006 m. liepos 13 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 12 d.